Grete Rønning

Grete Rønning (1937–2025) var en norsk designer og keramiker som er mest kjent for sitt virke som designer ved Porsgrunds Porselænsfabrikk.

 Utdanning 
Rønning studerte ved keramikklinjen på Statens håndverks- og kunstindustriskole fra 1954 til 1958, og var i perioden 1958–1959 i praksis ved Hans Chr. Wagners keramikkverksted i København og hos PLUS i Fredrikstad.

 Porsgrunds Porselænsfabrikk 
Rønning ble fast ansatt som designer ved Porsgrunds Poreselænsfabrikk i 1960 og arbeidet der fram til 2007.

Rønning blir omtalt som en av de mest markante designerne ved fabrikken i nyere tid, og har stått for mange populære servise for fabrikken. Tidlig i tiden ved Porsgunds jobbet hun med steingods og design nærmere kunsthåndverk, men i storparten av hennes karriere var det porselen hun jobbet med mest med. I løpet av sin tid ved fabrikken jobbet hun med både porselen til det allmenne markedet, hotellporselen og gaveartikler. 

Hun er blant annet kjent for å ha designet Marguerite (1967), Octavia (1975), Saturn (1983) og det offisielle serviset for OL på Lillehammer (1994).

Serviset Saturn (1983) har blitt en av Porsgrund Porselæns bestselgere, som i 2001 vant Norsk designråds klassikerpris. Hun har også designet et tilhørende glasservise for Hadeland Glassverk, med navn Saturn R.

 Utmerkelser 
 Gullmedalje, Faenza 1965
 Diplôme d'honneur, Faenza 1967, 1970, 1973
 Gullmedalje, Norges glass- og stentøihandleres Forbunds souvenirkonkurranse 1968–1972
 Utmerkelsen Form 84 på Frankfurtermessen, 1984 for serviset Saturn.
 «Die Gute Industriform»
 Klassikerprisen for god design, 2001, for serviset Saturn

 Referanser 

 Eksterne lenker 
 Grete Rønnings design hos Nasjonalmuseet
 «Et servise blir til - Grete Rønning om serviset Saturn» på Digitalt museum

Kategori:Norske designere